Module
Contents
Index 🔎︎

# Matavimo vienetų konvertavimas

Kai kuriuose dialogo languose galima įvesti matmenų reikšmes. Įvedus tik skaičių, jam priskiriami numatytieji matavimo vienetai.

Tekstų rengyklei „Writer“ numatytuosius matavimo vienetus galima nustatyti lange LibreOffice → Parinktys Priemonės → Parinktys
→ LibreOffice tekstų rengyklė → Bendrosios parinktys. Skaičiuoklei „Calc“, grafikos rengyklei „Draw“ ar pateikčių rengyklei „Impress“ numatytieji matavimo vienetai nustatomi iš atitinkamo tipo dokumento analogiška komandų seka atvėrus Bendrųjų parinkčių langą.

Ilgio verčių įvedimo laukeliuose galima nurodyti konkrečius matavimo vienetus, šalia skaitinės vertės prirašius norimų matavimo vienetų santrumpą, kaip nurodyta lentelėje žemiau:

Matavimo vienetų santrumpa | Paaiškinimas
mm | Milimetrai
cm | Centimetrai
in arba ″ | Coliai
pi | Cicerai
pt | Punktai

Matavimo vienetai konvertuojami pagal tokias formules:

- 1 cm = 10 mm

- 1 colis = 2,54 cm

- 1 colis = 6 cicerai = 72 punktai

Pavyzdžiui, iš tekstų rengyklės lango atverkite dialogo langą Formatas → Pastraipa → Įtraukos ir intervalai. Jei norite kairėje teksto pusėje nustatyti vieno colio įtrauką, laukelyje Iš kairės įveskite 1 in arba 1". Jei įtrauka turėtų būti 1 cm, laukelyje įveskite 1 cm.

Jei norite įvesti didžiausią arba mažiausią leidžiamas reikšmes, laukelyje spustelėkite esamą reikšmę ir atitinkamai paspauskite klavišus Psl↑ arba Psl↓.

Susijusios temos

Matavimo vienetų parinkimas