Module
Contents
Index 🔎︎

# Filtras: Papildomo filtro pritaikymas

1. Nukopijuoti langelių bloko stulpelių antraštes į tuščią vietą lakšte, filtro kriterijų įvesti eilutėje po antraštėmis. Horizontaliai sudėti duomenys eilutėje visada bus sujungti su AND, vertikaliai sudėti duomenys stulpeliuose bus sujungti su OR.

2. Sukūrus filtro matricą, pažymėkite langelių bloką kuriam norite pritaikyti filtrą. Pasirinkę Duomenys → Daugiau filtrų → Papildomas filtras atverkite Papildomo filtro dialogo langą ir nustatykite filtro sąlygas.

3. Spustelėkite mygtuką Gerai ir pamatysite, kad tik langeliai kurie atitiko jūsų parašytas sąlygas liko matomi. Visos kitos eilutės yra paslėptos ir gali būti vėl rodomos pasirinkus komandą Formatas → Eilutės → Rodyti.

Pavyzdžiai

Atverkite dokumentą su dideliu kiekiu duomenų. Mes naudosime Apyvartos dokumentą, bet jūs galite laisvai naudoti, bet kokį kitą dokumentą. Mūsų dokumentas yra išdėstytas šitaip:

| A | B | C | D | E
1 | Mėnuo | Įprastas | Verslas | Prabangus | Liuksas
2 | Sausis | 125600 | 200500 | 240000 | 170000
3 | Vasaris | 160000 | 180300 | 362000 | 220000
4 | Kovas | 170000 |  |  | ir taip toliau...

Nukopijuokite eilutę 1 su antrašte (lauko pavadinimu) į pavyzdžiui 20 eilutę. Į 21, 22 ir tolimesnes eilutes įveskite filtro sąlygas sujungtas žodeliu OR.

| A | B | C | D | E
20 | Mėnuo | Įprastas | Verslas | Prabangus | Liuksas
21 | Sausis |  |  |  |
22 |  | <160000 |  |  |

Nustatykite, kad tik eilutės su reikšmėmis Sausis stulpelyje Mėnuo būtų rodomi arba eilutės kurios turi reikšmę mažesnę už 160000 Įprastas stulpelyje.

Pasirinkite Duomenys → Daugiau filtrų → Papildomas filtras ir pažymėkite langelių bloką A20:E22. Spustelėjus mygtuką Gerai tik eilutės atitikusios sąlyga bus rodomos. Visos kitos eilutės bus paslėptos.

Susijusios temos

Filtrų taikymas

Automatinio filtro taikymas

Tik matomų langelių kopijavimas