Module
Contents
Index 🔎︎

# „Microsoft Office“ dokumentų konvertavimas

„LibreOffice“ gali automatiškai atverti „Microsoft Office 97/2000/XP“ formato dokumentus. Vis dėlto, kai kurios maketavimo funkcijos ar formatavimo požymiai sudėtingesniuose „Microsoft Office“ dokumentuose „LibreOffice“ programoje gali būti atvaizduojami skirtingai arba visai nesuderinami. Todėl konvertuotus dokumentus gali tekti pataisyti rankiniu būdu. Kuo sudėtingesnė pradinio dokumento struktūra ir formatavimas, tuo daugiau rankinio darbo gali likti konvertavus dokumentą. „LibreOffice“ programoje negalima vykdyti „Visual Basic“ scenarijų, bet galima juos įkelti skaitymui.

Naujausiose „LibreOffice“ programų paketo versijose galima įkelti ir įrašyti „Microsoft Office Open XML“ formato dokumentus su failų prievardžiais docx, xlsx, ir pptx. Tose pačiose versijose galima vykdyti kai kuriuos „Excel“ programos „Visual Basic“ scenarijus, jei tokia funkcija įgalinta lange LibreOffice → Parinktys Priemonės → Parinktys
→ Įkėlimas ir įrašymas → VBA savybės.

Žemiau pateikiamuose sąrašuose išvardintos „Microsoft Office“ funkcijos ir objektai, kuriuos gali būti sudėtinga konvertuoti. Tačiau jie netrukdo tvarkyti konvertuotų dokumentų turinio.

## Microsoft Word

1. Automatinės figūros

2. Pataisymų žymės

3. OLE objektai

4. Kai kurie valdikliai ir „Microsoft Office“ formų laukai

5. Rodyklės

6. Lentelės, kadrai ir keleto skilčių formatavimas

7. Hipersaitai ir žymelės

8. „Microsoft WordArt“ paveikslai

9. Rašmenų ir teksto animacija

## Microsoft PowerPoint

1. Automatinės figūros

2. Tabuliavimo žingsniai, eilučių ir pastraipų intervalai

3. Skaidrių pagrindo fono paveikslai

4. Sugrupuoti objektai

5. Kai kurie multimedijos efektai

## Microsoft Excel

1. Automatinės figūros

2. OLE objektai

3. Kai kurie valdikliai ir „Microsoft Office“ formų laukai

4. Suvestinės lentelės

5. Nauji diagramų tipai

6. Sąlyginis formatavimas

7. Kai kurios funkcijos ar formulės (žr. žemiau)

Vienas skirtumo tarp „Calc“ ir „Excel“ skaičiuoklių pavyzdys – loginių reikšmių interpretavimas. Į langelius A1 ir A2 įveskite loginę reikšmę TRUE.

- Skaičiuoklėje „Calc“ formulės =A1+A2 rezultatas yra 2, taip ir formulės =SUM(A1;A2) rezultatas yra 2.

- „Excel“ programoje formulės =A1+A2 rezultatas yra 2, tačiau =SUM(A1,A2) rezultatas yra 0.

For a detailed overview about converting documents to and from Microsoft Office format, see the Migration Guide.

## Slaptažodžiu apsaugotų „Microsoft Office“ dokumentų atvėrimas

„LibreOffice“ programa galima atverti šių tipų slaptažodžiu apsaugotus „Microsoft Office“ dokumentus.

„Microsoft Office“ formatas | Suderinamas šifravimo metodas
Word 6.0, Word 95 | Silpnas XOR šifravimas
Word 97, Word 2000, Word XP, Word 2003 | Su „Office 97/2000“ suderinamas šifravimas
Word XP, Word 2003 | Silpnas senesnių „Word“ versijų XOR šifravimas
Excel 2.1, Excel 3.0, Excel 4.0, Excel 5.0, Excel 95 | Silpnas XOR šifravimas
Excel 97, Excel 2000, Excel XP, Excel 2003 | Su „Office 97/2000“ suderinamas šifravimas
Excel XP, Excel 2003 | Silpnas senesnių „Excel“ versijų XOR šifravimas

Galima atverti „Microsoft Office“ formato dokumentus, užšifruotus AES128 metodu. Kiti šifravimo metodai nėra suderinami.

Susijusios temos

„Microsoft Office“ ir „LibreOffice“ naudojimas

„Microsoft Office“ dokumentų tipų sąsajų keitimas

Numatytojo dokumentų formato nustatymas